- Hindi News
- National
- हालत बिगड़ने पर प्रेग्नेंट महिला को जनरल अस्पताल से पीजीआई किया रेफर, 1 घंटे तक नहीं आई एंबुलेंस
हालत बिगड़ने पर प्रेग्नेंट महिला को जनरल अस्पताल से पीजीआई किया रेफर, 1 घंटे तक नहीं आई एंबुलेंस
अमित शर्मा/संदीप कौशिक| पंचकूला
शुक्रवार सुबह बरवाला से रेनू को जनरल अस्पताल के गायनी वार्ड में डिलीवरी के लिए लाया गया। शाम 5 बजे तक यहीं रखा गया। इसके बाद डॉक्टर्स को रेनू की हालात नाजुक लगी तो कहा कि पीजीआई रेफर करना होगा। रेनू का बीपी बहुत ज्यादा बढ़ गया था। उन्हें तुरंत इलाज की जरूरत थी। डॉक्टर ने उन्हें पीजीआई ले जाने को कहा। रेनू के घरवालों ने एंबुलेंस के लिए कॉल की तो जवाब मिला की जल्द एंबुलेंस जाएगी, लेकिन नहीं अाई। रेनू के घरवालों ने बार-बार कट्रोल रूम के चक्कर भी लगाए, लेकिन एक घंटे के बाद एंबुलेंस आई। रेनू के रिश्तेदार शशि भूषण ने बताया कि इस तरह की लापरवाही के खिलाफ वे पीएमओ से लेकर स्वास्थ्य मंत्री को शिकायत देंगे।
भास्कर | दो महीने से दो एंबुलेंस खराब खड़ी हैं, उन्हें ठीक क्यों नहीं करवाया जा रहा?
जवाब:मशीनरीहै खराब तो होती रहती है। खराब हाेने के बाद हम ठीक भी करवा देते हैं।
भास्कर|इनमें क्या खराबी हैं?
जवाब:येऑन गोइंग प्रोसेस है। मैं कोई एक्सप्लेनेशन नहीं देना चाहता।
महीने में किसी किसी गाड़ी में कोई कोई परेशानी आती ही हैं। इसे यहां जब सही करवाया जाता है तो उसकी पुरानी पेमेंट भी नहीं हो पाई है। जिसके चलते इस बार इन एंबुलेंस को ठीक करवाने के लिए नहीं भेजा जा सका है।
पंचकूला जनरल अस्पताल में 6, बरवाला में 1, कोट 1, रायपुररानी 1, हंगौला 1, नानकपुर 1, पिजौंर 1 , कालका 1, मोरनी में 2 एंबूलेंस को लगाया गया हैं। अस्पताल में इस दौरान सिर्फ 4 एंबुलेंस से ही काम चलाया जा रहा है। बरवाला और हंगौला की एंबुलेंस खराब हैं। इसके चलते पंचकूला से वहां दो एंबुलेंस को भेजा गया हैं।
पंचकूला जनरल अस्पताल में इस समय 6 में से 4 एंबुलेंस ही चल रही हैं। क्योंकि बरवाला और हंगौला पीएचसी सेंटर की दो एंबुलेंस दो महीने से खराब हैं। जनरल अस्पताल की 6 एंबुलेंस में से 2 को वहां पर भेज दिया गया है। वहां की दोनों खराब एंबुलेंस को यहां अस्पताल में खड़ा करवा लिया गया है। एक हर तीसरे दिन वीवीआईपी ड्यूटी पर रहती है। ऐसे में मरीजों को समय पर एंबुलेंस सेवा नहीं मिल पाती। कई अपने किराये पर गाड़ी करके मरीज को लेकर जाते हैं। सरकार की स्कीम है कि जिन भी महिलाओं की जनरल अस्पताल में डिलीवरी होती है उन्हें यहीं से एंबुलेंस में छोड़कर आया जाता हैं। ऐसे में यहां से रोजाना करीब 12 से 15 मरीजों को भी लेकर जाना पड़ता हैं।
इस बारे में एंबुलेंस विंग के इंचार्ज डॉक्टर परविंदर से जब बात की गई तो उन्होंने कहा कि जो भी परेशानी है उसके बारे में ऑफिस आकर बात करना। मैं इसके लिए कोई अथॉराइज पर्सन नहीं हूं।
सीएमओ डॉ. वीके बंसल
सीधी बात
tgl_Latn sot_Latn hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva